ดีเดย์ 1 มิ.ย. เก็บค่า “เหยียบแผ่นดิน” นักท่องเที่ยวต่างชาติ สูงสุด 300 บ.
ครม. ไฟเขียวเก็บค่า “เหยียบแผ่นดิน” นักท่องเที่ยวต่างชาติ แบ่งเป็น ทางอากาศ 300 บ. ทางบกและทางเรือ 150 บ. ส่วนไปเช้า-เย็นกลับยกเว้นค่าธรรมเนียม เริ่ม 1 มิ.ย.นี้
ครม. ไฟเขียวเก็บค่า “เหยียบแผ่นดิน” นักท่องเที่ยวต่างชาติ แบ่งเป็น ทางอากาศ 300 บ. ทางบกและทางเรือ 150 บ. ส่วนไปเช้า-เย็นกลับยกเว้นค่าธรรมเนียม เริ่ม 1 มิ.ย.นี้
14 ก.พ. 2566

นายพิพัฒน์ รัชกิจประการ รัฐมนตรีว่าการกระทรวงการท่องเที่ยวและกีฬา เปิดเผยว่า ที่ประชุมคณะรัฐมนตรีวันนี้ (14 ก.พ.66) เห็นชอบให้เก็บค่าธรรมเนียมสำหรับนักท่องเที่ยวต่างชาติที่เข้าประเทศ (ค่าเหยียบแผ่นดิน) แบ่งเป็น นักท่องเที่ยวที่เดินทางเข้ามาทางอากาศ จะจัดเก็บในอัตรา 300 บาทต่อคน นักท่องเที่ยวที่เดินทางเข้ามาทางบกและทางเรือ จัดเก็บคนละ 150 บาท ส่วนผู้ที่เดินทางเข้ามาแบบไปเช้า-เย็นกลับ จะได้รับการยกเว้นค่าธรรมเนียม โดยจะมีผลหลังประกาศในราชกิจจานุเบกษา 90 วัน คาดว่าเริ่มวันที่ 1 มิถุนายนนี้